***Декларация за информирано съгласие на състезател по планинско колоездене за рисковете при провеждане на*****.............................................................................**

**за периода ........................................... (вкл.)**

Долуподписаният/ата .......................................................................................................,

л.к. №.............................., издадена на  ................. от  МВР - .................., ЕГН .........................., адрес:  гр. ..........................., ул. ............................................................................ №...............,

GSM: ………..................., в качеството си на състезател по планинско колоездене;

Долуподписаният родител/настойник на непълнолетен/на (под 18-годишна възраст) състезател/ка по планинско колоездене ....................................................................,

л.к. №.............................., издадена на  ................. от  МВР - .................., ЕГН .........................., адрес:  гр. ..........................., ул. ............................................................................ №...............,

GSM: ………..................., в качеството си на такъв и от името на непълнолетния/ата или подопечния/ата ми

**съзнателно и доброволно декларирам:**

Напълно съзнавам, че предстоящото спортно събитие е изпитание за духа и тялото и че носи потенциална опасност както за живота и здравето ми, така и за техническото ми оборудване. Наясно съм, че рисковете могат да бъдат причинени от спецификата на терена, от сложността на изградените трасета и на изградените допълнителни съоръжения (скокове, виражи), от спецификата на метеорологичните условия при провеждане на събитието, както и от непредвидена поява на случайни предмети, вкл. оборудване и екипировка, на трети лица – не само участници, но и доброволци, зрители, треньори, официални лица, организатори и спонсори по повод дейността им, свързана с проявата.

С настоящата декларация заявявам, че съм запознат/а с рисковете, които съзнателно и доброволно поемам при участието си като състезател по планинско спускане с колело в посоченото по-горе спортно събитие. Знам, че мога да бъда увреден/а поради невнимание или недобронамереност на трети лица, поради използването на опасна или дефектирала лична екипировка или собственост, контролирана от трети лица, както и поради непредумишлена човешка грешка.

Физически съм здрав/а, притежавам необходимите знания и умения, за да участвам в това състезанието, респ. не страдам от заболяване, което би се влошило от физическо натоварване от този тип, и не ми е издадено лекарско предписание за въздържане от упражняване на спорта планинско колоездене.

Давам съгласие фото- и видеоматериалите, на които съм заснет/а в периода на провеждане на събитието, да бъдат използвани от спонсорите и организаторите, вкл. предоставяни на трети лица за нуждите на отчитането и промотирането на събитието.

Като взимам предвид спецификата на българското законодателство във връзка със записването ми за участие в спортното събитие, с настоящата декларация ЗАЯВЯВАМ, че ще се въздържа от упражняване на правата, вменени ми от чл. 45 от Закона за задълженията и договорите (ЗЗД), респ. няма да търся отговорност на организаторите на събитието, спонсорите на събитието и конкурентните участници в състезанието в случай на злополука, получаване на физически травми, настъпване на инвалидност, получаване на материални щети, както и кражба на имущество, които могат де се случат по време на събитието.

Заявявам, че за нуждите на събитието ще сключа застраховка, която покрива напълно посочените по-горе рискове, съответно давам съгласие да получа незабавна медицинска помощ в случай на нараняване, травмиране или настъпване на внезапна болест по време на състезанието, както и да бъда транспортиран/а от планинска спасителна служба (ПСС).

Съгласен/на съм настоящата декларация за информирано съгласие да бъде използвана от организаторите и спонсорите на събитието, в което взимам участие, и заявявам, че нося отговорност за действията си по време на спортното събитие.

Съгласен/на съм да бъда сниман по време на състезанието (видео и фото) и материалите да бъдат използвани с рекламна цел.

С настоящата декларация заявявам, че съм прочел наредбата за провеждането на събитието и ще съблюдавам утвърдените от Организатора правила и разпоредби.

С настоящата декларация заявявам, че съзнавам своето право да използвам „екшън“ камера при условията определени в наредбата за провеждането на събитието за конкретната категория, че съзнавам възможните рискове за здравето ми и поемам отговорност за действията си. Декларирам също, че ще използвам само лицензирани приставки за „екшън“ камери от утвърдени производители.

*Декларацията за информирано съгласие и въздържане от упражняване на права има териториално действие в пределите на Република България.*

**Прочел/а съм и съм разбрал/а напълно съдържанието на декларацията, за което свидетлства доброволно положеният от мен по-долу подпис. Декларирам, че давам своето съгласие, предоставените от мен лични данни да бъдат използвани за нуждите на конкретното мероприятие, за участието ми в ранглистата на Българските Колоездачни Серии и за допълнителни застрахователни услуги.**

**Дата: ....................................... Подпис: ...........................................**

**Гр. ........................................... Родител/ настойник: .............................................**